વિશ્વમાં ઋષિમુનિઓ, સાધુ-સંતો અને મહાત્માઓએ પોતાનાં શરીરની ચિંતા કર્યા વગર આપણને ઉપયોગી એવા ધાર્મિક, આયુર્વેદિક ગ્રંથો આપ્યા છે. તેઓની દિર્ઘદ્રષ્ટિથી આપણને ઋતુ, વાતાવરણ અને સમયને અનુરૂપ તહેવારો આપ્યા છે કે જેનો સિધ્ધો સંબંધ વાતાવરણ અને આપણા શરીર સાથે થતો હોય છે. ઘડીભર વિચાર કરીએ કે, આપણે જીવનનિર્વાહ માટે ફ્કત ધંધોજ કર્યે રાખતા હોત તો, આપણે વહેલા ગાંડા થઈ ગયા હોત. પણ આપણને તેઓએ જુદા જુદા તહેવાર, ઉત્સવ અને લોકમેળાઓ જેવી ભેટ આપી છે.